བཟླ།
ཉམས་པ་གསོ་བ་ལ་ཚེ་ཉམས་པ་གསོ་བ། སྟོབས་དང་བསོད་ནམས་ཉམས་པ་གསོ་བ།
དམ་ཚིག་དང་སྡོམ་པ་ཉམས་པ་གསོ་བ་གསུམ་ཡོད། དེའི་རྒྱུ་མཚན་ཡང་འཆི་བ་ལ་ཚེ་
ཟད་ནས་འཆི་བ། བསོད་ནམས་ཟད་ནས་འཆི་བ། ལས་ཟད་ནས་འཆི་བ་གསུམ་ཡོད་
པས་དང་བོ་ནང་གི་འབྱུང་བ་ཉམས་པའི་སྟོབས་ཀྱིས་ཚེ་ཉམས་པ་ལ་ཕྱིའི་འབྱུང་བ་ལྔ་
དང་། འབྱུང་འགྱུར་གྱི་བཅུད་བསྡུས་ནས་གསོས་པས་ཕྱི་ནང་གི་རྟེན་འབྲེལ་གྱིས་ཚེ་
ཉམས་པ་སོར་ཆུད་ནས་འཕེལ་བ་རེད། དེ་ཡང་ཡིག་ཆ་འགའ་ཞིག་ཏུ་ནམ་མཁའ་མེད་
པར་འབྱུང་བཞི་ཙམ་དང་། གོ་རིམ་ཡང་ས་ཆུ་མེ་རླུང་གི་རིམ་པས་མཛད་པ་ཡོད་ཀྱང་།
སྡུད་པ་ལྟར་འཇིག་རྟེན་ཐོག་མར་ཆགས་པའི་ཚེ་གཞི་ནམ་མཁས་གོ་འབྱེད་པ་དང་།
དེར་རླུང་དཀྱིལ་སོགས་སྣོད་བཅུད་ཀྱི་འཇིག་རྟེན་རིམ་པས་ཆགས་པའི་རྟེན་འབྲེལ་
དང་སྒོ་བསྟུན་ནས་ཐོག་མར་ནམ་མཁའ་དང་། དེ་རྗེས་རླུང་གི་བཅུད་སྡུད་པ་སོགས་
495

མཛད་པ་དཀྱིལ་འཁོར་སོགས་ཀྱི་འབྱུང་བཞི་དང་ཡང་མཐུན་ཞིང་ནམ་མཁའི་བཅུད་
སྡུད་པ་རྟེན་འབྲེལ་ཆེ་ཞེས་བ་སོ་སྤྲུལ་སྐུ་ལྷ་དབང་ཆོས་ཀྱི་རྒྱལ་མཚན་གྱིས་ཚེ་དབང་
གི་ཆོ་གར་གསུངས། གཉིས་པ་བསོད་ནམས་ཉམས་པ་གསོ་བ་ལ། དཀོན་མཆོག་ལ་
མཆོད་པ། དབུལ་ཕོངས་ལ་སྦྱིན་གཏོང་སོགས་དང་། འདིར་སྔགས་ཕྲེང་གི་འོད་ཀྱིས་
ཚངས་དབང་འཁོར་བསྒྱུར་སོགས་འཇིག་རྟེན་དང་འཇིག་རྟེན་ལས་འདས་པའི་
ལེགས་ཚོགས་མཐའ་དག་བསྡུས་ནས་བསྟིམ་པས་སྟོབས་དང་བསོད་ནམས་ཉམས་པ་
སོར་ཚུད་པའི་དམིགས་པ་སྐྱོང་། ལས་ཟད་པ་ལ་སློབ་དཔོན་དབྱིག་གཉེན་གྱིས། གསོད་
སར་ཆུད་པ་ལེགས་བཏང་དང་། །དེ་བཞིན་སྲོག་གི་ཕན་གདགས་ཤིང་། །སྲོག་ཆགས་
འཚེ་བ་ལས་ལྡོག་པ། །ཚེ་རིང་བ་ནི་ཐུབ་པར་འགྱུར། །ཞེས་སྲོག་བླུ་བ་དང་། སྲོག་
ཆགས་ལ་གནོད་པ་གཞི་དང་བཅས་པ་ལས་ལྡོག་པ་དང་། སྡོམ་གསུམ་གྱི་བཅས་
མཚམས་ལས་འདས་པའི་ཉེས་པ་རང་རང་གི་གཞུང་ལྟར་ཕྱིར་བཅོས་དང་། བཤགས་
བསྡམས། རྡོར་སེམས་བསྒོམ་བཟླས། ལྟུང་བཤགས། བདག་འཇུག་སོགས་ཀྱིས་དག་པར་
བྱས་ཏེ་བསོད་ནམས་ཀྱི་ལས་བཟང་བོ་གསར་དུ་འདུ་བྱེད་པ་དང་། དུས་མ་ཡིན་པའི་
འཆི་བ་ལ་སོགས་པ་ལས་ངན་པའི་འབྲས་བུ་སྨིན་པ་ཁོ་ན་ཡིན་པས་ཚེ་དང་ཤེས་རབ་
སྒྲུབ་པ་སོགས་གང་ལ་ཡང་ཐོག་མར་སྒྲིབ་སྦྱོང་གི་རིགས་འདི་ཤིན་ཏུ་གལ་ཆེ་ཞིང་།
འདིར་རང་རྗེ་བཙུན་མར་གསལ་བའི་ཐུགས་ཀའི་སྔགས་ཕྲེང་ལས་འོད་འཕྲོས་པས་
འཕགས་མ་ཡིད་བཞིན་འཁོར་ལོ་ལ་སོགས་པའི་ཚེ་ཁྲིད་བརྒྱུད་པའི་བླ་མ་ཡི་དམ་
སངས་རྒྱས་བྱང་སེམས་དཔའ་བོ་མཁའ་འགྲོ་ཆོས་སྲུང་རྣམས་ཀྱི་སྐུ་གསུང་ཐུགས་ཀྱི་
བྱིན་རླབས་ཐམས་ཅད་སངས་རྒྱས་བྱང་སེམས་ལ་སོགས་པའི་སྐུ་གཟུགས། ཨཱ་ལི་ཀཱ་ལི་
ལ་སོགས་པའི་ཡིག་འབྲུ། རྡོར་དྲིལ་ལ་སོགས་པའི་ཕྱག་མཚན་གྱི་རྣམ་པར་རང་ལ་
ཐིམ་པས་དམ་ཚིག་དང་། སྡོམ་པ་ཉམས་པ་སོར་ཆུད་དེ་འཆི་མེད་ཀྱི་རིག་འཛིན་ཐོབ་
496

པར་བསམ། ཚེ་བསྟིམ་པ་ནི། རང་གི་ཐུགས་ཀའི་ས་བོན་གྱིས་རྗེ་བཙུན་མའི་ལྷ་ཚོགས་
དཔག་ཏུ་མེད་པ་སྤྱན་དྲངས་ཏེ་སྤྱི་བོ་ནས་ཞུགས། སྙིང་གར་ཐིམ་པས་དེ་རྣམས་ཀྱི་སྐུ་
གསུང་ཐུགས་དང་རང་གི་སྒོ་གསུམ་དབྱེར་མེད་དུ་གྱུར་བས་འཆི་མེད་ཚེའི་རིག་
འཛིན་ཐོབ་པར་བསམ། ཡང་འདིའི་ལུགས་ཀྱི་དམིགས་པ་ཐུན་མོང་མ་ཡིན་པ་ནི།
སྔགས་ཕྲེང་ས་བོན་དང་བཅས་པ་ལས་འོད་ཟེར་བསམ་གྱིས་མི་ཁྱབ་པ་འཕྲོས་པའི་སྣེ་
ལས་མཆོད་པའི་ལྷ་མོ་མཆོད་རྫས་སྣ་ཚོགས་ཐོགས་པ་དཔག་མེད་སྤྲོས་ཏེ་རྒྱལ་བ་སྲས་
བཅས་ཐམས་ཅད་མཆོད་པས་མཉེས་པར་བྱས། དེ་རྣམས་ཀྱི་སྐུ་གསུང་ཐུགས་ཀྱི་བྱིན་
རླབས་དང་། ཁྱད་པར་འཕགས་མ་ཡིད་བཞིན་འཁོར་ལོའི་སྐུ་གསུང་ཐུགས་ཀྱི་བྱིན་
རླབས་དང་མཐུ་སྟོབས་ནུས་པ་མ་ལུས་པ་ཚེའི་བདུད་རྩི་དང་། སྙིང་གར་བསྒོམ་པ་ལྟ་
བུའི་ཚེ་འཁོར་སྔགས་ཀྱི་རང་སྒྲ་སྒྲོགས་ཤིང་འོད་དང་བདུད་རྩིའི་རང་བཞིན་ཅན་
བདུད་རྩིའི་ཆར་འབེབས་བཞིན་པ་དཔག་ཏུ་མེད་པ་སྤྱན་དྲངས་ཏེ་སྤྱི་གཙུག་ནས་
ཞུགས། རང་དང་སྔགས་འཁོར་ལ་ཐིམ་པས་རང་གི་སྒོ་གསུམ་དང་རྗེ་བཙུན་མའི་སྐུ་
གསུང་ཐུགས་དབྱེར་མེད་དུ་གྱུར་བའི་སྐུ་ལུས་ཀྱི་ནང་ཐམས་ཅད་ཡེ་ཤེས་ཀྱི་བདུད་
རྩིས་ལྟེམས་ཀྱིས་གང་བས་འཆི་བ་མེད་པའི་ཚེའི་རིག་འཛིན་ཐོབ་པར་བསམ་ལ་
སྔགས་བཟླ། ཡང་དམིགས་པ་མང་བོ་མ་ནུས་པའི་ཚེ་སྔགས་རེ་བརྗོད་པ་དང་། མདུན་
གྱི་རྗེ་བཙུན་མ་ལས་རང་འདྲ་གཉིས་པ་རེ་ཆད་ནས་ཐིམ་པ་དང་། ཚེ་འཁོར་རེ་བསྟིམ་
པ་གང་མོས་བྱ། ཡང་རིགས་བདག་འོད་དཔག་མེད་ཀྱི་རྣམ་པར་གསལ་བཏབ་ཡོད་ན་
དེ་ཉིད་ཚེ་དཔག་མེད་དུ་བསྒྱུར་ལ། རང་གི་སྙིང་ག་ནས་སྤྲོས་པའི་ལྷ་མོ་མཆོད་རྫས་
ཐོགས་པ་རྣམས་ཀྱིས་དེ་ལ་མཆོད་དེ་དེའི་བུམ་ནང་གི་ས་བོན་སྔགས་ཕྲེང་དང་བཅས་
པ་ལས་འོད་ཟེར་འཕྲོས་པས་ཡར་བ་འགུགས་པ་དང་། ཉམས་པ་གསོ་བ། ཚེ་བསྟིམ་པ་
རྣམས་གྲུབ་རྒྱལ་ཚེ་ཁྲིད་ལྟར་བྱ་བ་སྐྱབས་མགོན་རྡོ་རྗེ་འཆང་གིས་གསུངས་ཤིང་།
497

བསྟོད་པར། དྲན་པས་ཚེ་དང་ཡེ་ཤེས་ཀུན་སྩོལ་བའི། །ཚེ་དཔག་མེད་མགོན་མཉམ་
གཞག་ཕྱག་རྒྱ་ཅན། །འཆི་མེད་བདུད་རྩིས་གང་བའི་བུམ་པ་ནི། །ལེགས་པར་བསྣམས་
པས་སྤྱི་བོར་བརྒྱན་ལ་འདུད།
།ཅེས་གསུངས་པ་ལྟར་སྔོན་གྱི་མན་ངག་གི་རྒྱུན་ཡང་
ཡིན་པ་རེད་གསུངས། ཚེ་སྤེལ་བ་ནི། མཇུག་གི་ཤིས་བརྗོད་ཀྱི་སྐབས་སམ། སྐབས་
འདིར་ཡང་རུང་། མདུན་གྱི་ནམ་མཁར་རྗེ་བཙུན་མའི་ལྷ་ཚོགས་དང་། དེའི་ཐུགས་ཀ་
ནས་སྤྲོས་པའི་ལྷའི་ཚོགས་ནམ་མཁའ་གང་བ་རྣམས་ཀྱིས་རོལ་མོའི་སྒྲ་སྒྲོགས། མེ་ཏོག་
དང་གུར་ཀུམ་ལ་སོགས་པའི་ཆར་འབེབས། བཀྲ་ཤིས་ཀྱི་གླུ་དབྱངས་ཀྱིས་ཤིས་པ་
བརྗོད་པར་བསམ་ལ་གྲུབ་རྒྱལ་ཚེ་ཁྲིད་ལྟར་བཀྲ་ཤིས་ཀྱི་བདེན་ཚིག་བརྗོད་མཐར་
ཡིག་བརྒྱའི་སྐབས་རིགས་བདག་གི་སྐུ་ལས་བདུད་རྩིའི་རྒྱུན་བབས་པས་སྔགས་མ་
དག་པ་དང་། ཆད་ལྷག་སོགས་ཀྱི་ཉེས་པ་དག་ནས་སྔགས་ཀྱི་དངོས་གྲུབ་དང་བྱིན་
རླབས་བརྟན་པར་བྱས་པར་བསམ་ལ་མཆོད་བསྟོད་མདོར་བསྡུས་བྱ། གཏོར་མ་ཡོད་
དམ། མེད་ན་དམིགས་རྟེན་ཟས་སྣ་གང་འཛོམ་བྱ་རྒྱུད་ལྟར་བྱིན་གྱིས་བརླབས། བདག་
བསྐྱེད་ལ་གཏོར་མ་འབུལ་བར་བྱ་རྒྱུད་ཀྱི་གཞུང་ལས་མ་བཤད་པས། མདུན་བསྐྱེད་
ཡོད་ན་དེ་ལ་འབུལ། མེད་ན་རང་གི་ཐུགས་ཀའི་ཏཱཾ་ལས་འོད་འཕྲོས། བླ་མ་དང་དབྱེར་
མེད་པའི་རྗེ་བཙུན་མ་ལ་སངས་རྒྱས་དང་བྱང་སེམས་དཔག་ཏུ་མེད་པས་བསྐོར་བ་
སྤྱན་དྲངས། དེའི་ལྗགས་ལས་འཕྲོས་པའི་འོད་ཟེར་གྱི་སྦུ་གུ་གཏོར་མ་ལ་ཟུག་པས་དེས་
བཅུད་ཐམས་ཅད་དྲངས་ནས་གསོལ་བས་ཐུགས་རྒྱུད་ལ་ཟག་མེད་ཀྱི་བདེ་བ་ཁྱད་པར་
ཅན་འཁྲུངས་ནས་རང་གི་བསོད་ནམས་ཀྱི་ཚོགས་རླབས་པོ་ཆེ་རྫོགས་པར་བསམ་ལ་
སྔགས་ལན་གསུམ་མམ་བདུན་གྱིས་ཕུལ། ཆུ་གཉིས་ཉེར་སྤྱོད་སོགས་ཀྱིས་མཆོད།
བསྟོད་པ་དང་། བླ་མའི་ཞབས་པད་བརྟན་ཞིང་། སངས་རྒྱས་ཀྱི་བསྟན་པ་རྒྱས་པ་དང་།
རང་གི་ཚེའི་བར་ཆད་བཟློག་ཅིང་འཆི་མེད་ཚེའི་རིག་འཛིན་འགྲུབ་པ་སོགས་དངོས་
498

གྲུབ་གང་ཞུ་འདོད་པ་སྐབས་འདིར་བྱེད། མཐར་གཏོར་མགྲོན་རབ་གནས་སུ་གཤེགས་
པའམ། རང་ལ་བསྟིམ་པའམ་བྲིས་སྐུ་སོགས་ལ་བརྟན་བཞུགས་བྱ། ཚེ་སྒྲུབ་རྒྱས་པར་
བྱེད་ན་དང་བོ་བདག་བསྐྱེད་ཀྱི་སྒོ་ནས་བསྙེན་པ་འབུམ་ཐེར་བཅུ་ལ་སོགས་པ་བསྐྱལ་
ཏེ་ཁ་སྐོང་ཞི་བའི་སྦྱིན་སྲེག་བྱ། དེ་རྗེས་སླར་ཡང་ཚེ་སྒྲུབ་བྱས་མཐར་རྒྱས་པའི་སྦྱིན་
སྲེག་བྱེད། ལས་རུང་གི་བསྙེན་པ་ལ་ལྷའི་ང་རྒྱལ་གསལ་སྣང་དང་། ཚེ་སྒྲུབ་ལ་ཚེ་
འགུགས་པའི་དམིགས་པ་གཙོ་ཆེ། བཟླས་པའི་སྐབས་སྔར་ཚོགས་ཞིང་མ་བསྡུས་པར་
ཡོད་ན་དེའི་ཐུགས་ཀར་ཡང་སྔགས་ཕྲེང་བདག་བསྐྱེད་ལྟར་བཀོད་ནས་བདག་དང་
མདུན་གྱི་ཚོགས་ཞིང་གི་རྗེ་བཙུན་མ་གཉིས་ཀའི་ཐུགས་ཀའི་སྔགས་འཁོར་རང་སྒྲ་
སྒྲོགས་བཞིན་པ་ལ་དམིགས་ཏེ་བཟླས་པ་བྱེད་ཆོག་ཀྱང་བདག་བསྐྱེད་ལས་མདུན་
བསྐྱེད་ཀྱི་བཟླས་པ་མིན་ལ། བྱ་རྒྱུད་ལུགས་ཀྱི་སྦྲགས་མ་ཡིན། རང་དོན་དུ་ཚེ་སྒྲུབ་ན་
བདག་བསྐྱེད་དང་། གཞན་དོན་དུ་བུམ་སྒྲུབ་གལ་ཆེ། གཞན་ལའང་བདག་བསྐྱེད་ཙམ་
གྱི་སྟེང་ནས་ཚེ་སྒྲུབ་བྱས་ཆོག་ཀྱང་བུམ་སྒྲུབ་བྱེད་འདོད་ན་བུམ་ནང་དུ་ལྷ་བསྐྱེད་དེ་
བཟླ་བ་མདུན་བསྐྱེད་ལ་བརྟེན་པ་ཡིན། རིལ་བུ་ཡིན་ན་རེ་རེ་ནས་ལྷར་བསྐྱེད་པ་དང་།
བུམ་ཆུས་བུམ་པའི་སུམ་གཉིས་གང་བའི་སྟེང་གི་སྟོང་བའི་ཆ་ལ་ལྷ་བསྐྱེད་ནས་སྐུ་
ལས་བདུད་རྩིའི་རྒྱུན་བབས་པ་བུམ་ཆུ་དང་འདྲེས་པས་དག་བྱེད་ཀྱི་བདུད་རྩིར་མོས་
ལ་བདག་མདུན་གྱི་ཐུགས་ཀར་འོད་ཟེར་གྱིས་བྱིན་རླབས་ཚེ་བཅུད་བསྡུས་ནས་བསྒྲུབ་
བྱ་ལ་བསྟིམ་པ་དང་། ཡང་བྱིན་རླབས་དང་ཚེ་བཅུད་རིལ་བུ་སོགས་ལ་བསྟིམ་པས་
འཆི་མེད་སྟེར་བའི་ནུས་ལྡན་གྱི་བཅུད་ལེན་གྱི་རྫས་སུ་བསམ། མདུན་བསྐྱེད་ལ་འོད་
ཟེར་དྲུག་སྦྲགས་མི་དགོས། དུང་ཆོས་གཟུངས་རྡོར་མེད་ཀྱང་རུང་། ཡོད་ན་མཆོད་ཡོན་
འབུལ་བ་སོགས་གཞན་ནས་འབྱུང་བ་ལྟར་བྱ། མཐར་བུམ་ལྷ་འོད་ཞུ་བྱས་ནས་བུམ་
ཆུའམ་རིལ་བུའི་རྣམ་པར་གྱུར་བར་བསམ་ལ། ཐུན་ཐ་མ་དང་། ཐུན་བཞི་བའི་མཐའ་
499

དང་། ཐུན་རེ་བཞིན་འོད་ཞུ་བྱེད་པའི་ལུགས་གང་བདེ་བྱ། ད་ལྟ་ཚེ་རིལ་གཞན་ལ་སྟེར་
བའི་སྲོལ་དར་ཡང་བུམ་ཆུ་སོགས་མ་གོད་པར་རང་གིས་ལོངས་སྤྱོད་གསུངས། ཟླ་བ་
གཟའ་འཛིན་སོགས་དང་དུས་བསྒྲིགས་ནས་སྒྲུབ་པའམ། རིལ་བུ་ལ་འོད་དང་དུ་བ་
འཐུལ་བ་སོགས་རྟགས་ཁྱད་པར་ཅན་མ་ཐོན་གྱི་བར་སྒྲུབ་ནའང་ལེགས། མཇུག་ཏུ།
ལྟས་ངན་གཡང་དུ་ལེན་པའི་གདམས་པ་ཞེས་བློ་སྦྱོང་དང་། སྔགས་ཀྱི་ཉམས་ལེན་མང་
བོ་དང་གནད་མཐུན་པ་ནི། རང་ཉིད་རྨི་ལམ་འཚུབས་པའམ། གདོན་བགེགས་
འཚུབས་ན་དེ་ཐམས་ཅད་རང་གི་ཐུགས་ཀ་ནས་སྤྲོས་པའི་འོད་ཟེར་གྱིས་བཀུག་སྟེ་
མདུན་དུ་འཁོད། སླར་ཡང་འོད་ཟེར་སྤྲོས་པས་ཕྱོགས་བཅུའི་རྒྱལ་བ་སྲས་དང་བཅས་
པ་ཐམས་ཅད་ནམ་མཁའ་ལས་ཆར་བབས་པ་ལྟར་བྱོན་ནས་དེ་ལ་བསྟིམ་པས་དེ་
རྣམས་ཀྱི་སྒོ་གསུམ་དང་། སྐྱབས་ཡུལ་རྣམས་ཀྱི་སྐུ་གསུང་ཐུགས་དབྱེར་མེད་དུ་གྱུར་ཏེ་
གནོད་བྱེད་རྣམས་ཀྱང་རྒྱལ་བའི་ཐུགས་ཆོས་སྐུའི་ངོ་བོར་རོ་གཅིག་ཏུ་སོང་བས་
གཟུགས་སྐུ་སངས་རྒྱས་སྲས་དང་བཅས་པའི་ངོ་བོར་གྱུར་བ་ལ་མཆོད་གཏོར་དང་
གསོལ་འདེབས་བྱ། མཐར་དེ་རྣམས་ཆོས་སྐུའི་ངོ་བོར་རོ་གཅིག་ཏུ་ཞུ་བའི་འོད་ཀྱི་གོང་
བུ་རང་ལ་ཐིམ་པས་རང་སེམས་དང་རྒྱལ་བའི་ཐུགས་ཡེ་ཤེས་ཆོས་སྐུར་དབྱེར་མེད་དེ་
ཆོས་ཐམས་ཅད་ཀྱི་དེ་བཞིན་ཉིད་དང་རོ་གཅིག་ཏུ་ཞུགས་པའི་མོས་པ་བྱས་ན་ཅི་ལྟ་
བུའི་འཚུབས་ཆ་ཆེ་བའང་དེས་མི་བཟློག་པ་མི་སྲིད་པའི་སྙན་བརྒྱུད་ཀྱི་མན་ངག་ཡིན།
འདི་གལ་ཆེ་དུས་ལན་རེ་ལས་དུས་རྒྱུན་པར་བྱེད་དགོས་པ་མིན་གསུངས། མཐར་མི་
དམིགས་པའི་རྒྱས་འདེབས་པའམ། ཡང་ན་རང་ལྷར་གསལ་བ་འོད་དུ་ཞུ་ནས་ཐུགས་
ཀའི་སྔགས་འཁོར་ལ་ཐིམ། དེ་ས་བོན་ལ་ཐིམ། དེ་ཡང་མི་དམིགས་པར་བསམ་ནས་
ཅུང་ཟད་མཉམ་པར་བཞག སླར་ཡང་ཆུ་ལས་ཆུ་བུར་རྡོལ་བའི་ཚུལ་དུ་རྗེ་བཙུན་
མའི་སྐུར་བཞེངས་པའི་གནས་གསུམ་དུ་ཡི་གེ་གསུམ་གྱིས་མཚན་པར་བསམ་ལ་ལུས་
500

བསྲུང་། གུར་ཁྱིམ་དྲུག་ལ་སོགས་པའི་བསྲུང་འཁོར་མ་བསྡུས་པར་སྤྱོད་ལམ་ཐམས་
ཅད་དུ་རང་དེ་ལྟ་བུའི་གུར་ཁྱིམ་གྱི་ནང་དུ་གནས་པའི་མོས་པ་བྱས་ཀྱང་ཆོག མཐར་
བསྔོ་སྨོན་དང་། ཚེ་སྤེལ་བའི་དམིགས་པ་འདིར་བསྐྱངས་ཀྱང་ཆོག ཁྲིད་ལན་གཅིག་
གི་ཚེ་ལན་གསུམ་བསྐྱར་བའི་ཐ་མའི་དོད་དུ་རྗེ་དྲུང་ངག་དབང་དཀོན་མཆོག་ཉི་མའི་
ཚེ་ཁྲིད་ཟླ་བའི་ཆུ་རྒྱུན་གསལ་བའི་ལུང་གནང་ནས། ལྟས་ངན་གཡང་དུ་ལེན་པའི་
གདམས་པ་དང་། ཅེ་སྤྱང་སྔོན་མོའི་ལམ་བསྲུངས་དང་། གསུང་རྒྱུན་མི་འདྲ་བའི་
རིགས་ངོ་སྤྲོད་མཛད་དེ། འདི་ལ་ཚེ་ཁྲིད་ཡང་ཟབ་ཅེས་གྲགས་གསུངས། ཡང་ཉིན་སྔ་
མར་རས་གཞི་སྦྱང་བ་དང་། ཚོན་སོགས་སྟ་གོན་བྱས་ནས་ཡར་ངོའི་ཚེས་བརྒྱད་ཀྱི་
ཉིན་སྐྱ་ཐིག་ནས་སྤྱན་དབྱེའི་བར་རྫོགས་པའི་ཉིན་ཐང་བཞེངས་པ་འདིའི་རྒྱ་གཞུང་
ནས་བཤད་པའི་ཚེ་བསྲིང་བའི་ཐབས་རྨད་དུ་བྱུང་བ་ཡིན་པ་དགེ་བཤེས་སྒྲེ་བའི་རྣམ་
ཐར་ལྟར་དང་། ལྷ་གཞན་འགའ་ཞིག་ལ་ཡང་དེ་འདྲའི་བཤད་པ་ཡོད། དམིགས་
བསལ་གྱི་བཤད་པ་མེད་པ་རྣམས་ལ་ཉིན་ཐང་སླ་ཆོས་སུ་འགྲོ་བས་གང་ཞིག་བྱས་ན་
ལེགས་གསུངས། ཡང་བདག་མདུན་གྱི་ཆོ་ག་གཞན་མ་ལྕོག་ན། ཨོཾ་འཁོར་བ་ལས་
སྒྲོལ་ཏཱ་རེ་མ། །ཞེས་པ་ནས། ཐུགས་རྗེ་ལྕགས་ཀྱུས་བཟུང་དུ་གསོལ། །ཞེས་པའི་བར་གྱི་
མདུན་གྱི་ནམ་མཁར་བླ་མའི་རྣལ་འབྱོར་ལྟར་སྒྲོལ་མ་སྙིང་གའི་འཁོར་ལོ་དང་བཅས་
གསལ་ལེགས་པར་བཏབ། རྗེ་བཙུན་འཕགས་མ་སྒྲོལ་མ་དང་། །སོགས་ཀྱིས་ཡན་ལག་
བདུན་པ་ཕུལ། གོང་དུ་བཤད་པའི་དམིགས་པ་གང་འོས་སྐྱོང་བཞིན་སྔགས་བཟླས།
མཐར་ལྷ་མོ་སྐུ་མདོག་ཟླ་འདྲའི་མདོག །ཅེས་སོགས་ཀྱིས་གསོལ་བ་བཏབ་ནས་རང་ལ་
བསྟིམ་ཞིང་དགེ་བ་བསྔོ། འདིའི་སྒོ་ནས་བདག་བསྐྱེད་དམ། བདག་མདུན་སྦྲགས་མ་
བྱས་ཀྱང་ཆོག ཐུན་མཚམས་སུ་རིག་པ་རྒྱ་ཡན་དུ་མི་གཏོང་བར་དབང་བོའི་སྒོ་
བསྡམས་ནས་ལྷའི་རྣལ་འབྱོར་མ་བརྗེད་པས་སྔགས་བགྲང་བ་དང་། མཎྜལ་འབུལ་བ་
501

སོགས་དགེ་བའི་ལས་ལ་འབད། བཟའ་བཏུང་ཨོཾ་ཨཱཿ ཧཱུཾ་གིས་བདུད་རྩིའི་བྱིན་གྱིས་
བརླབས་ནས་ལོངས་སྤྱོད། ནམ་གྱི་ཆ་སྟོད་སྨད་དུ་མི་ཉལ་བར་རྣལ་འབྱོར་ལ་བརྩོན་
ཞིང་། ཉལ་བའི་ཚེ་སྡུད་རིམ་བྱས་ཏེ་སྟོང་ཉིད་ལ་མཉམ་པར་འཇོག་པའམ། ལྷའི་རྣལ་
འབྱོར་གྱིས་བླ་མ་དང་རྗེ་བཙུན་མའི་སྐུ་པར་དུ་མགོ་བཞག་ནས་ཉལ་བར་བསམ་ལ་
མགྲིན་པའི་ཨཱཿ དམར་བོ་ལ་སེམས་བཟུང་ནས་རྨི་ལམ་བརྟག་པ་སོགས་ཞིབ་པར་
གསུངས་སོ། །
ཞེས་འཕགས་མ་ཡིད་བཞིན་འཁོར་ལོའི་ཚེ་ཁྲིད་དཔག་བསམ་ལྗོན་པའི་ཕྲེང་བ་ཞེས་བྱ་
བ་འདི་ཡང་། ཁྱབ་བདག་འཁོར་ལོའི་མགོན་པོ་བཀའ་དྲིན་མཉམ་མེད་དཀོན་མཆོག་རྒྱལ་མཚན་
དཔལ་བཟང་བོའི་ཞབས་དྲུང་ནས་འདིའི་ཁྲིད་སྨིན་རྒྱས་ལན་མང་དུ་ཐོབ་པའི་སྐབས་ཀྱི་བརྗེད་
བྱང་